Najprej ponovimo nekaj pojmov, ki jih že poznate.

**1. ENAKOKRAKI TRIKOTNIK**



Ima dve skladni stranici a ≅ b, ki se imenujeta **kraka**. Ker sta skladna, ju lahko na sliki označimo z isto črko.

Tretja stranica je **osnovnica**.

Kota ob osnovnici sta skladna ∝ ≅ β.

**2. ENAKOSTRANIČNI TRIKOTNIK**



Vse stranice so skladne, zato tudi lahko vse označimo z a.

Vsi koti so skladni in merijo 60°.

**3. PRAVOKOTNI TRIKOTNIK**

![[pravokotni_trikotnik]]()

En kot je pravi kot. Ostala dva kota skupaj merita 90°.

Stranici ob pravem kotu de imenujeta **kateti**, stranica nasproti pravega kota je **hipotenuza**.

Zdaj pa narišite naslednje trikotnike. Prepišite podatke, narišite skico, na skici obkrožite podatke, če je trikotnik pravokotni, označite, kje je pravi kot, nato narišete sliko. Rešitve preverite v spletni učilnici (tam so na kratko zapisani tudi vsi postopki načrtovanja).

1. Pravokotni trikotnik (pravi kot leži nasproti stranici c), c = 4,8 cm, ∝ = 60°.

2. Pravokotni trikotnik (pravi kot leži nasproti stranici c), b = 2 cm, ∝ = 75°.

3. Enakostranični trikotnik, $\left|AB\right|$ = 4,5 cm.

4. Enakokraki trikotnik ABC, osnovnica $\left|AB\right|$ = 4,5 cm, krak $\left|AC\right|$ = 5,5 cm.

5. Enakokraki trikotnik ABC, če meri krak 3,9 cm in kot med krakoma γ = 45°.